text: Glatte veje: En dræbt mod træ
  19 december 2011 kl. 11.08
  Spejlglatte veje kostede i morges en 54-årig mand livet på Fåborgvej ved Årre. En bil med to personer kørte ind i et træ.
  Politiet har ikke frigivet nærmere detaljer om ulykken, som skete kl. 7.07. Ud for nr. 66 på Fåborgvej kørte en bil med to håndværkere ind i et træ. 
  Bilen var på vej fra Agerbæk mod Fåborg. 
  Den 54-årige mand var passager i bilen. 
  Vejen omkring ulykkesstedet var meget glat, oplyser politiet.
  